Den gallo-romerske kultur fortsatte helt ind i det 7. århundrede – især i områderne Gallia Narbonensis, som blev til Occitanien, Gallia Cisalpina og i mindre omfang Aquitanien. Det tidligere romaniserede Nordgallien udviklede sig i stedet til en merovingisk kultur, efter at det var blevet besat af frankerne. Den romerske livsform, der var centreret omkring statsbegivenheder og kulturelle pligter overfor res publica i det ofte luxusprægede liv på det landlige, romerske gods (den romerske villa), var længe om at bryde sammen i den gallo-romerske regioner, hvor visigoterne i store træk overtog situationen, som den var i 418. Gallo-romersk sprog blev fortsat talt mod nordøst ind i Silva Carbonaria, som dannede en effektiv, kulturel barriere overfor frankerne i nord og øst, og i nordvest op til den nederste del af Loiredalen, hvor gallo-romersk kultur mødtes med frankisk kultur i en by som Tours, sådan som det personificeres i den gallo-romerske biskop, Gregor af Tours, der stor overfor den merovingiske kongemagt.

Lombokstrædet er et indonesisk stræde som forbinder Javahavet mod nord med det Indiske Ocean mod syd. Lombokstrædet løber mellem øerne Bali mod vest og Lombok mod øst.

Slutrunden skulle have deltagelse af otte hold, og fem hold var direkte kvalificerede, fordi de sluttede blandt de seks bedste hold ved panamerikamesterskabet 2006: Brasilien, Argentina, Chile, USA og Uruguay. De sidste tre pladser gik til de tre bedste hold fra kvalifikationen ""1. division"", som blev afviklet 5. – 10. november 2007 i Havana, Cuba. De tre succesfulde hold var: Cuba, Canada og Den Dominikanske Republik.

Tekshu: Alekahs barnebarn, bedstefar til Ahdri. Han var Solfolkets sidste stenformer, før Ahdri opdagede sine evner. Han døde af et klapperslangebid.

Hidtil har forskningen hovedsageligt været koncentreret omkring årsagsammenhænge. Millenarisme synes i høj grad at være udbredt i bevægelser, der udspringer af enten kristendommen, jødedommen eller islam. Religionsforskeren Mircea Eliade har derfor søgt at forklare det forhold med, at lineær tidsopfattelse synes at virke fremmende, i forhold til cyklisk, for forestillinger om en fremtidig afslutning på verden; det bygger bl.a. på at der kun kendes meget få eksempler på millenarisme indenfor buddhistisk og hinduistisk kultur. Denne model er dog i overvejende grad forladt i de senere, da der i realiteten i findes nogen samfund, der enten har en cyklisk eller en lineær opfattelse af tiden.

Ørnebregne-ordenen (Dennstaedtiales) er en monotypisk orden med kun én familie, den nedennævnte. Det er arter, som har mangedobbelt snitdelte blade, men i øvrigt mange forvirrende, ydre træk. Det har gjort den taxonomiske ordning af arterne besværlig, men de seneste DNAundersøgelser synes at bekræfte inddelingerne. Iflg ITIS bør familier i denne orden dog tilskrives Engelsød-ordenen (Polypodiales).

Tømmeret til skibsbygning stammede fra Cadore, Trentino, Tirol og Istrien. Købmændene måtte først sejle det til Venedig. Det var også tilfældet for beg og hamp. I denne periode importerde man årligt 4-500.000 Libre (pund) hamp og 1.000 Libre beg.